ประกาศกรมสวัสดิการและคุ้มครองแรงงานประกาศกรมสวัสดิการและคุ้มครองแรงงานเรื่องหลักเกณฑ์การขอใบรับรองเป็นหน่วยงานฝึกอบรมเจ้าหน้าที่ความปลอดภัยในการทำงาน------------ โดยที่ประกาศกระทรวงแรงงานและสวัสดิการสังคมเรื่อง ความปลอดภัยในการทำงานของลูกจ้าง ลงวันที่ 31 มีนาคม 2540 ข้อ 7กำหนดให้นายจ้างที่มีลูกจ้างไม่ถึงสิบคน ต้องจัดให้ลูกจ้างระดับปฏิบัติการซึ่งนายจ้างแต่งตั้งให้เป็นผู้แทนลูกจ้างตามประกาศกระทรวงแรงงานและสวัสดิการสังคม เรื่อง คณะกรรมการความปลอดภัยอาชีวอนามัย และสภาพแวดล้อมในการทำงาน ลงวันที่ 27 มิถุนายน 2538เข้ารับการฝึกอบรมเพื่อแต่งตั้งให้ปฏิบัติหน้าที่เป็นเจ้าหน้าที่ความปลอดภัยในการทำงานระดับพื้นฐาน ข้อ 10กำหนดให้นายจ้างจัดให้ลูกจ้างระดับหัวหน้างานเข้ารับการฝึกอบรมเพื่อแต่งตั้งให้เป็นเจ้าหน้าที่ความปลอดภัยในการทำงานระดับหัวหน้างาน ข้อ 12 กำหนดให้นายจ้างจัดให้ลูกจ้างระดับบริหารเข้ารับการฝึกอบรมเพื่อแต่งตั้งให้เป็นเจ้าหน้าที่ความปลอดภัยในการทำงานระดับบริหาร และข้อ14 กำหนดให้นายจ้างที่มีลูกจ้างตั้งแต่ห้าสิบคนขึ้นไป ให้แต่งตั้งเจ้าหน้าที่ความปลอดภัยในการทำงานระดับวิชาชีพอย่างน้อยแห่งละหนึ่งคน เพื่อปฏิบัติงานด้านความปลอดภัยเต็มเวลาดังนั้น เพื่อให้เป็นไปตามเจตนารมณ์ของประกาศดังกล่าว อธิบดีกรมสวัสดิการและคุ้มครองแรงงานจึงกำหนดหลักเกณฑ์ให้หน่วยงานที่มิได้สังกัดกรมสวัสดิการและคุ้มครองแรงงานสามารถจัดอบรมเจ้าหน้าที่ความปลอดภัยในการทำงานได้โดยขอใบรับรองเพื่อเป็นหน่วยงานจัดฝึกอบรมเจ้าหน้าที่ความปลอดภัยในการทำงานไว้ดังต่อไปนี้ ส่วนที่1 หลักเกณฑ์การขอใบรับรองเป็นหน่วยงานฝึกอบรม เจ้าหน้าที่ความปลอดภัยในการทำงาน ------------ ข้อ1 หน่วยงานที่มีความประสงค์จะขอใบรับรองเป็นหน่วยงานฝึกอบรมเจ้าหน้าที่ความปลอดภัยในการทำงานให้ยื่นคำขอต่ออธิบดีกรมสวัสดิการและคุ้มครองแรงงาน หรือผู้ซึ่งอธิบดีมอบหมายพร้อมทั้งแนบเอกสารหลักฐานดังต่อไปนี้ (1)หลักฐานการจดทะเบียนนิติบุคคล (2)รายชื่อกรรมการบริหาร (3)รายชื่อและประวัติวิทยากร (4)รายการอุปกรณ์ประกอบการบรรยายตามหลักสูตร (5)แผนและเป้าหมายการจัดอบรมประจำปี โดยระบุสถานที่จัดอบรมและอัตราค่าลงทะเบียน (6)ผลงานการจัดฝึกอบรม ข้อ2 หน่วยงานที่จะขอใบรับรองเป็นหน่วยงานจัดฝึกอบรมเจ้าหน้าที่ความปลอดภัย ที่ตั้งอยู่ในเขตกรุงเทพมหานครให้ยื่นเอกสารหลักฐานได้ที่ผู้อำนวยการสถาบันความปลอดภัยในการทำงาน ที่ตั้งอยู่ในส่วนภูมิภาคให้ยื่นเอกสารหลักฐานได้ที่สวัสดิการและคุ้มครองแรงงานจังหวัด ข้อ3 หน่วยงานที่ขอใบรับรอง ได้แก่ (1)สถาบันการศึกษา หน่วยงานราชการ และรัฐวิสาหกิจ โดยแจ้งความจำนงจากเจ้าสังกัด ไปยังอธิบดีกรมสวัสดิการและคุ้มครองแรงงานพร้อมแนบหลักฐานตามข้อ 1 (3) - (6)เพื่อขอใบรับรองจัดอบรมหลักสูตรเจ้าหน้าที่ความปลอดภัยในการทำงาน ระดับพื้นฐานระดับบริหาร ระดับหัวหน้างาน และระดับหัวหน้างาน และระดับวิชาชีพ (2)หน่วยงานนิติบุคคลแจ้งความประสงค์การขอใบรับรอง พร้อมแนบหลักฐานตามข้อ 1 (1) - (6)เพื่อขอใบรับรองการจัดอบรมหลักสูตรเจ้าหน้าที่ความปลอดภัยในการทำงาน ระดับพื้นฐาน ระดับบริหาร ระดับหัวหน้างาน และระดับวิชาชีพ (3)สถานประกอบกิจการ ซึ่งมีเจ้าหน้าที่ความปลอดภัยในการทำงานระดับวิชาชีพประจำสามารถจัดอบรมหลักสูตรเจ้าหน้าที่ความปลอดภัยในการทำงานระดับพื้นฐาน ระดับบริหาร ระดับหัวหน้างานได้ โดยแนบหลักฐานตามข้อ 1 (1) - (6)และหลักฐานเพิ่มเติม ได้แก่ ประวัติเจ้าหน้าที่ความปลอดภัยในการทำงานระดับวิชาชีพประจำสถานประกอบการ ซึ่งจะทำหน้าที่บริหารจัดการการจัดอบรมเจ้าหน้าที่ความปลอดภัยในการทำงาน ข้อ4 การดำเนินการฝึกอบรม ต้องให้มีการฝึกอบรมตามหลักสูตรมาตรฐานที่กรมสวัสดิการและคุ้มครองแรงงานได้กำหนด ข้อ5 การดำเนินการฝึกอบรมภาคปฏิบัติตามข้อ 4 ผู้เข้ารับการอบรมจะต้องได้รับการฝึกภาคสนามในสถานที่จริงและได้รับการฝึกใช้อุปกรณ์ที่ใช้ในการฝึกอบรมอย่างทั่วถึง ข้อ6 จำนวนผู้เข้ารับการอบรมหลักสูตรเจ้าหน้าที่ความปลอดภัยในการทำงานระดับพื้นฐาน ระดับบริหาร ระดับหัวหน้างาน และระดับวิชาชีพต้องมีจำนวนผู้เข้ารับการอบรมไม่เกิน 50 คน ต่อหนึ่งห้องอบรม ส่วนที่2 การควบคุมการเพิกถอน และการผ่อนผัน ------------ ข้อ7 ให้หน่วยงานที่ได้รับใบรับรอง แจ้งการฝึกอบรมทุกครั้งต่ออธิบดีกรมสวัสดิการและคุ้มครองแรงงาน หรือผู้ที่อธิบดีมอบหมายไม่น้อยกว่า 7 วัน ก่อนการจัดอบรม ข้อ8 ให้หน่วยงานที่ได้รับใบรับรอง รายงานสรุปผลการฝึกอบรม พร้อมแนบรายชื่อและคุณสมบัติของวิทยากรและทะเบียนประวัติของเจ้าหน้าที่ความปลอดภัยในการทำงานซึ่งผ่านการฝึกอบรมครบถ้วนตามที่กำหนดไว้ในหลักสูตรมาตรฐานของกรมสวัสดิการและคุ้มครองแรงงานต่ออธิบดีกรมสวัสดิการและคุ้มครองแรงงานหรือผู้ที่อธิบดีมอบหมายทราบภายในสามสิบวัน นับแต่วันที่เสร็จสิ้นการฝึกอบรม ข้อ9 ให้พนักงานเจ้าหน้าที่มีอำนาจเข้าไปในสถานที่ฝึกอบรมของหน่วยงานที่ได้รับใบรับรอง เพื่อตรวจตราควบคุมให้การปฏิบัติของหน่วยงานเป็นไปตามประกาศนี้ ในการปฏิบัติการของพนักงานเจ้าหน้าที่ตามวรรคหนึ่งให้ผู้ซึ่งเกี่ยวข้องอำนวยความสะดวกหรือช่วยเหลือตามสมควรหรือให้คำชี้แจงแก่พนักงานเจ้าหน้าที่ตามที่ร้องขอ ข้อ10 กรณีที่ตรวจพบหรือได้รับคำร้องเรียนว่าหน่วยงานที่ได้รับใบรับรองไม่ปฏิบัติตามประกาศนี้และมีเหตุสมควรให้อธิบดีกรมสวัสดิการและคุ้มครองแรงงานมีอำนาจสั่งการตามควรแก่กรณีดังต่อไปนี้ (1)สั่งให้หยุดการดำเนินงานเป็นการชั่วคราว (2)เพิกถอนใบรับรอง ข้อ11 ใบรับรองที่ออกให้มีผลบังคับใช้สองปี นับแต่วันที่ออกใบรับรองหน่วยงานที่ได้รับใบรับรองใดประสงค์จะดำเนินการต่อไปให้ยื่นคำขอต่ออายุใบรับรองก่อนวันที่ใบรับรองหมดอายุไม่น้อยกว่าสามสิบวัน ประกาศณ วันที่ 9 พฤษภาคม พ.ศ. 2540 รังสฤษฎ์จันทรรัตน์ อธิบดีกรมสวัสดิการและคุ้มครองแรงงาน[รก.2542/18ง/46 - 04:03:2542]